كمال كاضمي و معروف كتر ب حديدان ( دور فمسلسل تشهر فيه) ممتيل مغريبي تزاد ف مراكش عام 1962. متل ف بزاف د لمسلسلات لمغربية لمشهورة : مسلسل لخاوة و مسلسل حديدان و المسلسل حديدان ف ݣيليز، ؤ كاتعتابر سلسلة حديدان وحديدان في كليز من أشهر مادار. حيت حققات ليه نجاح كبير ف لمغريب (لدرجة ناس ولاو كايعرفوه غي ب حديدان كتر من سميتو)، كايحضر بزاف ف برامج بحال جزيرة لكنز وبرنامج لمواهب لكوميديا ستانداب (الجزء لولاني)، و شارك فبزاف د لمسرحيات و تا لأفلام أشهرها فيلم ألوان ف لمنفى مع لممتيلة أمال صقر و مؤخرا ولا كايبان بزاف ف التلفزيون بضبط السيتكومات د رمضان بحال بنت الناس، راس المحاين والخاوة للي كان شاد فيها لبطولا. ف أكتوبر 2020 كانت طلقات واحد لإشاعة كاتقول أن لفنان كمال كاظمي مات. مسلسل حديدان (الجزء لولاني) مسلسل حديدان (الجزء التاني) فوازير سولو حديدان مسلسل حديدان في كليز سيت كوم لالة فاطمة (ضيف لحلقات) مسلسل مداولة (ضيف لحلقات) سيت كوم بنت الناس مسلسل ساعة في الجحيم (ضيف لحلقات) سيت كوم الخاوة سيت كوم بنكالو سيت كوم العوني (الجزء الثاني) ضيف شرف مسلسل رمانة وبرطال (الجزء لولاني) ضيف الحلقات مسلسل رمانة وبرطال (الجزء التاني) ضيف الحلقات مسلسل راس لمحاين سيت كوم لخواتات (ضيف شرف) مسلسل حديدان عند الفراعنة مسلسل حديدان وبنت الحراز فيلم ألو 15 فيلم رجل فوق الشبهات فيلم ألوان في المنفى فيلم دالاص فيلم إشاعة فيلم كيليكيس دوار اليوم فيلم جمال عفينة فيلم لكونجي